שועל-מעופף סיישל

שועל-מעופף אלדברה (שם מדעי: Pteropus seychellensis) הוא מין של עטלף נדיר בסוג שועל-מעופף החי בטבע באיי סיישל שבאוקיינוס ההודי בעיקר בקומורו ובמאפיה כשאוכלוסייה גדולה שלו חיה על האי סילווט (Silhouette Island). אף על פי שהוא ניצוד במספר איים, האוכלוסייה שלו יציבה ומצב שימורו הוא ללא חשש.

עטלף זה מגיע למוטת כנפיים של 100 עד 110 ס"מ, אורכו 224 עד 231 מ"מ ומשקלו הממוצע 650 גרם. העטלף בעל פרווה זהובה עם כנפיים וזנב שחורים והפנים אפורות כהות. החוטם שלו ארוך יחסית והלסתות בעלות שיניים חדות העוזרות לקלף קליפות פירות. העטלפים ישנים יחדיו בקבוצות גדולות. לרוב הם מזדווגים בין נובמבר לדצמבר וממליטים ולד אחד.

העטלף הוא מפיץ פירות החשוב ליערות בהם הוא חי ולמרות אוכלוסייתו היציבה הוא אינו מזיק גדול לחקלאות. לעיתים הוא גם מופיע ביישובים וכפרים או ביערות עד גובה 1,000 מטר בסמוך לחופי איי סיישל.

לעטלף מספר טורפים הכוללים בעיקר נחשים ועופות דורסים.

תת-מינים:
 Pteropus seychellensis seychellensis
 Pteropus seychellensis comorensis

קישורים חיצוניים

הערות שוליים

טקסונים שתוארו בידי רוברט קר (סופר)
בעלי חיים שתוארו ב-1792
עטלפי פרי
סיישל: יונקים